Chilida 70 kitning ommaviy qirilishi bilan bog‘liq holat tekshirilmoqda

Chili rasmiylari mamlakat janubida kitlarning ommaviy qirilishi bilan bog‘liq yangi holatni tekshirmoqda: Klemente oroli qirg‘og‘ida kamida 70 jonivor o‘ligi topildi. Bu haqda “TASS” xabar bermoqda.

Yaqin kunlarda hodisa joyiga ekspeditsiya jo‘natiladi. Uning qatnashchilari tahlillar uchun namunalar oladi va nobud bo‘lgan jonivorlarning aniq sonini aniqlaydi.
Mamlakat baliqchilik milliy xizmatiga ko‘ra, kitlar halokatiga mitti suv o‘tlari chiqaradigan toksinlar sabab bo‘lishi mumkin. Ularning tezlik bilan ko‘payishi “qizil ko‘tarilish” deya nom oladi. Bunday holatlarda suvda toksinlar jamlanishi jonivorlar uchun halokatli bo‘lmoqda.